**Srednja škola Ivana Trnskoga**

Hrvatska Kostajnica, Hrvatskih branitelja 14

Srednja škola Ivana Trnskoga objavljuje

**Natječaj za odabir učenika za stručnu praksu u Frankfurtu**

**Što?**

Stručna praksa u odabranoj firmi odgovarajuće djelatnosti u Frankfurtu i okolici u trajanju:

* dva tjedna za učenike drugih, trećih i četvrtih razreda strukovnih zanimanja
* tri mjeseca za maturante strukovnih zanimanja u školskoj godini 2023./2024.

**Tko?**

Učenici s najmanje dobrim (3) prosjekom ocjena u školskoj godini 2023./2024. i to:

* četrnaestero učenika drugih, trećih i četvrtih razreda strukovnih zanimanja za dvotjednu stručnu praksu
* 2 maturanta (strukovnih zanimanja) za tromjesečnu stručnu praksu
* broj odabranih učenika po smjerovima utvrdit će se ovisno o broju prijava (smjer ekonomist, šumarski tehničar i stolar)

**Kad?**

Praksu planiramo za jesen 2023. godine.

**Što moram učiniti?**

Napisati pismo u kojem ćeš nam objasniti zašto baš ti trebaš ići na praksu te ga zajedno sa životopisom (obrazac CV Europass) i suglasnošću roditelja najkasnije do 17. lipnja 2023. kroz platformu Microsoft Teams poslati prof. Mati Jukiću.

Potrebna dokumentacija za prijavu

* *Životopis* (na obrascu CV Europass)- hrvatski i engleski/njemački jezik
* *Motivacijsko pismo*
* *Suglasnost roditelja*

**Što se sve boduje kod odabira učenika?**

Kod odabira učenika boduje se motivacijsko pismo, prosjek ocjena kao i prosjek ocjena iz stručnih predmeta te ocjena iz stranog jezika. Detaljnije o bodovanju pogledajte u prezentaciji u privitku (Kriteriji za odabir učenika).

U slučaju istog broja bodova, prednost kod odabira imaju:

1. Učenici koji nisu u prethodnim godinama sudjelovali u projektima mobilnosti
2. Učenici s manje mogućnosti
3. Učenici koji su postigli veći broj bodova po kriteriju:
	1. Prosjek ocjena iz stručnih predmeta
	2. Motivacijsko pismo
	3. Prosjek ocjena (ukupan)
	4. Ocjena iz stranog jezika

**Posebne napomene**

* U slučaju da Škola s *nacionalnom Agencijom za mobilnost i programe EU* ne sklopi ili pravovremeno ne sklopi Ugovor o dodjeli financijske potpore koji obuhvaća aktivnosti definirane ovim natječajem, Škola zadržava pravo otkazivanja ili odgode mobilnosti.